ROBINS ร่วงเกือบ 4% โบรกฯมองกำไรไตรมาส 2/62 หดตัว พร้อมหั่นเป้าเหลือ 61 บ.
ROBINS ร่วงเกือบ 4% โบรกฯมองกำไรไตรมาส 2/62 หดตัว พร้อมหั่นเป้าเหลือ 61 บ. โดย ณ เวลา 11.07 น. อยู่ที่ระดับ 54.75 บาท ลบ 2 บาท หรือ 3.52% สูงสุดที่ระดับ 56.75 บาท ต่ำสุดที่ระดับ 54.25 บาท ด้วยมูลค่าการซื้อขาย 184.46 ล้านบาท
ROBINS ร่วงเกือบ 4% โบรกฯมองกำไรไตรมาส 2/62 หดตัว พร้อมหั่นเป้าเหลือ 61 บ.
18 ก.ค. 2562

ผู้สื่อข่าวรายงานว่า ราคาหุ้น บริษัท โรบินสัน จำกัด (มหาชน) หรือ ROBINS ณ เวลา 11.07 น. อยู่ที่ระดับ 54.75 บาท ลบ 2 บาท หรือ 3.52% สูงสุดที่ระดับ 56.75 บาท ต่ำสุดที่ระดับ 54.25 บาท ด้วยมูลค่าการซื้อขาย 184.46 ล้านบาท

ด้านนักวิเคราะห์ บล.กสิกรไทย ระบุ ขณะนี้คงคำแนะนำ “ถือ” หุ้น ROBINS ด้วยราคาเป้าหมายใหม่หลังปรับปีฐานที่ 61 บาท จาก 64 บาท โดยคาดว่า ROBINS จะรายงานกำไรที่อ่อนแอในไตรมาส 2/2562 จากอัตราการเติบโตของยอดขายสาขาเดิม (SSSG) ที่ติดลบราวๆ -0.5% อัตรากำไรขั้นต้น (GPM) ที่ลดลงจากการจัดแคมเปญโปรโมชั่นเชิงรุก และจำนวนผู้บริโภคในศูนย์การค้าที่ได้รับผลกระทบจากการปรับปรุงสาขา
ทั้งนี้ ด้วยภาพรวม SSSG ที่อ่อนแอและแนวโน้ม GPM ที่ลดลง จึงปรับลดประมาณการกำไรปี 2562-64 ลงโดยเฉลี่ย 3.5% ทำให้คาดว่ากำไรปี 2562-64 จะโตขึ้น 2.3%/9.8%/8.2% เป็น 3.0 พันลบ./3.3 พันลบ./3.6 พันลบ. ตามลำดับ โดยคาดว่าบริษัทฯ จะประกาศผลประกอบการไตรมาส 2/2562 ในวันที่ 8 ส.ค. 2562